ໄຂ້ຍຸງທີ່ຕ້ານທານຢາ ກຳລັງລະບາດ ຢູ່ໃນເອເຊຍ ອາຄະເນ (ວີດີໂອ ພາສາລາວ/ອັງກິດ ກັບ ລາຍງານຮຽນພາສາອັງກິດ)
ເຊື້ອກາຝາກໄຂ້ຍຸງ ໄດ້ປັບໂຕມັນເອງ ໃຫ້ຕ້ານທານຢາ ຫລາຍຂຶ້ນ ຢູ່ໃນກຳປູເຈຍ ຫວຽດນາມ ໄທ ມຽນມາ ແລະ ສປປ ລາວ.
ຢູ່ຊາຍແດນຂອງປະເທດໄທ ຕິດກັບມຽນມານັ້ນ Clinic ປິ່ນປົວ ແລະຄົ້ນຄ້ວາໂຣກມາລາເຣຍ ຫລືໄຂ້ຍຸງ ພວມເພີ້ມທະວີຄວາມ ພະຍາຍາມຂຶ້ນ ເພື່ອກຳຈັດເຊື້ອກາຝາກຂອງພະຍາດໄຂ້ຍຸງ ທີ່ ດື້ຢາ ຫລືຕ້ານທານຢາ ໃຫ້ໝົດສິ້ນໄປ ກ່ອນທີ່ມັນຈະແຜ່ລາມ ອອກໄປນອກປະເທດ Steve Sandford ນັກຂ່າວວີໂອເອ ມີລາຍງານກ່ຽວກັບເລື້ອງນີ້ ມາຈາກແມ່ສອດ ປະເທດໄທ ຊຶ່ງ ດາຣາຈະນຳມາສະເໜີທ່ານ Clinic ຫລືສຸກສາລາແຫ່ງທີ່ເວົ້ານີ້ ຊຶ່ງຕັ້ງຢູ່ໃກ້ດ່ານຂ້າມຊາຍແດນ ທີ່ມີຄົນຂ້າມໄປມາ ຫລາຍແຫ່ງນຶ່ງ ແມ່ນໄດ້ປະສົບຜົນສຳເລັດ ຢ່າງໃຫຍ່ຫລວງ ຕະຫລອດໄລຍະສອງທົດ ສະວັດທີ່ຜ່ານມາ ໃນການຫລຸດຜ່ອນຜົນກະທົບຂອງໄຂ້ມາລາເຣຍ ຫລືໄຂ້ຍຸງ ຈຳນວນກໍລະນີຄົນເປັນໄຂ້ຍຸງ ທີ່ມາຮັບການປິ່ນປົວ ໄດ້ຫລຸດລົງຢ່າງຫລວງຫລາຍ ແຕ່ວ່າ ນາຍແພດ ເຊັ່ນດອກເຕີ້ Cindy Chu ກໍຍັງມີຄວາມເປັນຫ່ວງຢູ່ ດອກເຕີ້ Chu ເວົ້າວ່າ: ຜ່ານມາ ຢາ artemisinin ແມ່ນເຄີຍໄດ້ຜົນຢ່າງສູງມາແລ້ວ ໃນການຕໍ່ຕ້ານກັບໄຂ້ຍຸງ ເວລາໃຊ້ປະສົມກັນກັບຢາອື່ນໆ ແຕ່ວ່າ ຢູ່ໃນຫ້າປະເທດໃນເອເຊຍຕາເວັນອອກສຽງ ໃຕ້ ກໍຄື ກຳປູເຈຍ ຫວຽດນາມ  ໄທ ແລະມຽນມານັ້ນ ເຊື້ອກາຝາກຂອງໄຂ້ຍຸງແມ່ນ ໄດ້ປັບໂຕມັນເອງ ໃຫ້ຕໍ່ຕ້ານການປິ່ນປົວ ບັນດານາຍແພດຍັງສາມາດຮັກສາ ພວກຄົນໄຂ້ທີ່ມີເຊື້ອໄຂ້ຍຸງດ້ວຍການໃຊ້ຢາຊຸດປະ ສົມທີ່ແຮງຂຶ້ນນັ້ນ ໄດ້ຢູ່ ແຕ່ເຂົາເຈົ້າກໍວິຕົກວ່າ ບໍ່ໄວກໍຊ້າ ພວກຢາເຫລົ່ານັ້ນ ກໍແມ່ນຈະ ບໍ່ມີປະສິດທິພາບຫຍັງອີກແລ້ວ Dr Francois Nosten ທີ່ໄດ້ທຳການຄົ້ນຄ້ວາກ່ຽວກັບໄຂ້ ຍຸງຢູ່ໃນເຂດຊາຍແດນ ໄທ-ມຽນມາ ຕະຫລອດເວລາ 30 ປີ ທີ່ຜ່ານມາ ເຫັນວ່າ ເວລາກຳລັງເຫລືອນ້ອຍເຕັມທີແລ້ວ Dr Nosten ເວົ້າວ່າ: ດອກເຕີ້ Nosten ເຫັນດີໃຫ້ນຳໃຊ້ວິທີການທີ່ຮຸນແຮງກ່ວາເກົ່າ ຕ້ານໄຂ້ມາລາເລຍ ທີ່ດື້ຢານັ້ນ ເພື່ອຄວບຄຸມບໍ່ໃຫ້ມັນແຜ່ລາມອອກໄປ ແລະນັ້ນກໍແມ່ນເອົາຢາໃຫ້ຄົນ ທັງໝົດໝູ່ບ້ານກິນ ກໍຄືໝູ່ບ້ານທີ່ມີເຊື້ອກາຝາກຂອງໄຂ້ຍຸງລີ້ຊ່ອນຢູ່ ໂດຍທີ່ຫລາຍໆ ຄົນບໍ່ຮູ້ຈັກ ທ່ານກ່າວວ່າ: ຂະນະທີ່ທີມພະນັກງານແພດ ວາງແຜນຈະນຳເອົາຢາຕໍ່ຕ້ານໄຂ້ຍຸງ ໄປແຈກຢາຍໃຫ້ ປະຊາຊົນ ຢູ່ໃນພວກໝູ່ບ້ານສອກຫລີກຫ່າງໄກ ທີ່ໄດ້ກາຍມາເປັນຈຸດເດືອດຂອງໄຂ້ ມາລາເຣຍນັ້ນ ຫລາຍໆຄົນກໍພາກັນຫວັງວ່າ ຄວາມພະຍາຍາມດັ່ງກ່າວນີ້ຈະຢຸດຢັ້ງ ການແຜ່ຜາຍອອກໄປ ຂອງເຊື້ອກາຝາກໄຊ້ຍຸງ ທີ່ອັນຕະລາຍຫລາຍຂຶ້ນນັບມື້ອັນນີ້